বিশ্বকাপে সর্বোচ্চ রান করল ভারত! নজির গড়লেন স্মৃতি মন্ধানা

ওয়েব ডেস্ক : মহিলা ক্রিকেট বিশ্বকাপে (ICC Women’s World Cup 2025) সর্বোচ্চ রান করল ভারত (India)। রবিবার অস্ট্রেলিয়াকে ৩৩০ রানের বড় টার্গেট দিল টিম ইন্ডিয়া। এটাই হল বিশ্বকাপ মঞ্চে ভারতীয় মহিলা দলের সর্বোচ্চ রান। এর আগে ছিল ৩১৭ রান। কিন্তু সেই রেকর্ডকেও ভেঙে ফেলল ব্রু ব্রিগেড।

বিশাখাপত্তনমে টসে জেতে অস্ট্রেলিয়া (Australia)। এর পর ভারতকে ব্যাট করতে পাঠান অস্ট্রেলিয়া অধিনায়ক অ্যালিসা হিলি। শুরুতে সাবধানতার সঙ্গে ব্যাটিং করছিলেন ওপেনার প্রতিকা রাওয়াল ও স্মৃতি মন্ধানা (Smriti Mandhana)। তবে অষ্টম ওভারে গিয়ে গিয়ার বদলাতে শুরু করেন তাঁরা। এর পর থেকেই অস্ট্রেলিয়ার বোলারদের উপর তাণ্ডব করতে শুরু করেন ভারতীয় ওপোনাররা। দুই ওপেনার মিলে ১৫৫ রানের জুটি বাধেন।

ওপেন করে ৬৬ বলে ৮০ রানের ঝোড়ো ইনিং খেলেন মন্ধানা। মারেন ৯টি চার ও ৩টি ছয়। এই অসাধারণ ইনিংস খেলে নতুন নজির গড়লেন তিনি। ৫ হাজার জন্য রান পূর্ণ করলেন তিনি। মিতালি রাজের পর স্মৃতি মন্ধানা (Smriti Mandhana) হলেন দ্বিতীয় ভারতীয় ব্যাটার যিনি এই কৃতিত্ব অর্জন করেছেন। তিনি মোট ১১২ ইনিংসে ৫০২২ রান করেছেন। অন্যদিকে সব থেকে কম বয়সে এই মাইলফলক ছুঁলেন তিনি। ১২৯ ইনিংস খেলে এই রেকর্ড আগে ছিল স্ট্যাফানি টেলরের কাছে।

আরও খবর : ফলো অন-এর পর দ্বিতীয় ইনিংসে দুরন্ত লড়াই ক্যারিবিয়ানদের!

আজকের ম্যাচে অসাধারণ ইনিং খেলেন প্রতিকা রাওয়ালও। তিনি ৯৬ বলে করেন ৭৫ রান। তবে ফের ব্যর্থ হয়েছেন ভারতের অধিনায়ক হরমনপ্রীত সিং। তিনি ১৭ বলে করেন মাত্র ২২ রান। হারলিন দেওল করেন ২২ বলে ৩৮ রান।

গত ম্যাচে অসাধারণ ইনিং খেলেছিলেন বাংলার মেয়ে রিচা ঘোষ। আজকের ম্যাচেও তিনি ২২ বলে ৩২ রান করেন। তঁর সঙ্গ দেন জেমাইমা রদ্রিগেজ। তিনি করেন ৩৩ রান। কিন্তু শেষের দিকের প্লেয়াররা আর তেমন রান যোগ করতে পারেননি। ফলে ৭ রান বাকি থাকতেই অল আউট হয়ে যায় টিম ইন্ডিয়া (Team India)। অন্যদিকে ব্যাটিংয়ে নেমে ঝোড়ো ইনিংস শুরু করেছে অস্ট্রেলিয়া (Australia)। এই প্রতিবেদন লেখা পর্যন্ত ৮ ওভারে ৬০ রান করেছে তারা।